
Strasbourg, 12.3.2013    COM(2013) 146 final   2011/0276 (COD)       Propunere de   Modificare a Propunerii Comisiei COM(2012) 496     REGULAMENT AL PARLAMENTULUI EUROPEAN ŞI AL CONSILIULUI   de stabilire a unor dispoziții comune privind Fondul european de dezvoltare regională,  Fondul social european, Fondul de coeziune, Fondul european agri col pentru dezvoltare  rurală și Fondul european pentru pescuit și afaceri maritime, care fac obiectul cadrului  strategic comun, precum și de stabilire a unor dispoziții generale privind Fondul  european de dezvoltare regională, Fondul social european și Fon dul de coeziune și de  abrogare a Regulamentului (CE) nr. 1083/2006 al Consiliului  


2011/0276 (COD)
Propunere de
Modificare a Propunerii Comisiei COM(2012) 496

REGULAMENT AL PARLAMENTULUI EUROPEAN ŞI AL CONSILIULUI
de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, care fac obiectul cadrului strategic comun, precum și de stabilire a unor dispoziții generale privind Fondul european de dezvoltare regională, Fondul social european și Fondul de coeziune și de abrogare a Regulamentului (CE) nr. 1083/2006 al Consiliului
Propunerea Comisiei COM (2012) 496 se modifică după cum urmează:

(1) se adaugă următorul considerent (57 bis):

„ (57 bis) Având în vedere prioritatea urgentă de a aborda șomajul în rândul tinerilor în cele mai afectate regiuni ale Uniunii Europene, o inițiativă privind ocuparea forței de muncă în rândul tinerilor ar trebui să fie creată și finanțată printr-o alocație specifică și prin investiții orientate din Fondul social european. Inițiativa privind ocuparea forței de muncă în rândul tinerilor ar trebui să aibă ca scop sprijinirea tinerilor fără loc de muncă, educație sau formare care locuiesc în regiunile eligibile. Inițiativa privind ocuparea forței de muncă în rândul tinerilor ar trebui să fie pusă în aplicare ca parte a obiectivului privind investițiile pentru creștere și locuri de muncă. '
(2) Articolul 18 se înlocuiește cu următorul text:
„Articolul 18 

Rezerva de performanță
5% din resursele alocate fiecărui fond CSC și fiecărui stat membru, cu excepția resurselor alocate obiectivului de cooperare teritorială europeană, inițiativei privind ocuparea forței de muncă în rândul tinerilor și titlului V din regulamentul EMFF, constituie o rezervă de performanță care urmează să fie alocată în conformitate cu articolul 20.”

(3) în articolul 44 alineatul (5), prima teză se înlocuiește cu următorul text:

„Rapoartele anuale de punere în aplicare menționate la alineatele (1) - (4) sunt admisibile în cazul în care cuprind toate informațiile solicitate la alineatele respective și în normele specifice fondurilor.”
(4) Articolul 83 se înlocuiește cu următorul text: 
„Articolul 83 

Resurse pentru coeziunea economică, socială și teritorială

1.
Resursele pentru coeziunea economică, socială și teritorială disponibile pentru angajamentul bugetar corespunzător perioadei 2014 – 2020 sunt de [x] EUR la prețurile din 2011, în conformitate cu repartizarea anuală prezentată în anexa III, din care [x] EUR reprezintă resursele globale alocate pentru FEDER, FSE și FC și [3 000 000 000] EUR constituie o alocație specifică pentru inițiativa privind ocuparea forței de muncă în rândul tinerilor. În scopul programării și includerii ulterioare în bugetul general al Uniunii, suma resurselor pentru coeziunea economică, socială și teritorială se indexează cu 2% pe an.

2.
Comisia adoptă o decizie, prin intermediul unor acte de punere în aplicare, de stabilire a repartizării anuale a resurselor globale pentru fonduri corespunzătoare fiecărui stat membru, în conformitate cu criteriile și metodologia prevăzute în anexa III bis și a repartizării anuale a resurselor din alocațiile specifice pentru inițiativa privind ocuparea forței de muncă în rândul tinerilor corespunzătoare fiecărui stat membru, împreună cu lista regiunilor eligibile, în conformitate cu criteriile și metodologia prevăzute în anexa III ter fără a aduce atingere alineatului (3) din prezentul articol și articolului 84 alineatul (7). 
3.
La inițiativa Comisiei, 0,35% din resursele globale se alocă asistenței tehnice.”

(5) în articolul 84 se adaugă următorul alineat:

„3bis. Resursele pentru inițiativa privind ocuparea forței de muncă în rândul tinerilor se ridică la [3 000 000 000] EUR din alocația specifică pentru inițiativa privind ocuparea forței de muncă în rândul tinerilor și cel puțin [3 000 000 000] EUR din investițiile orientate ale FSE”.

(6) în articolul 93 alineatul (2), se adaugă un al doilea paragraf:

„Primul paragraf nu se aplică inițiativei privind ocuparea forței de muncă în rândul tinerilor.”

(7) se adaugă următoarea anexă III ter:

„ANEXA III ter
Metodologia privind alocația specifică pentru inițiativa privind ocuparea forței de muncă în rândul tinerilor menționată la articolul 83

I. Repartizarea anuală a alocației specifice pentru inițiativa privind ocuparea forței de muncă în rândul tinerilor este determinată în conformitate cu următoarele etape:

1. În regiunile de nivelul NUTS 2 care au rate ale șomajului în rândul tinerilor de peste 25% în 2012 (denumite în continuare „regiunile eligibile”), se identifică numărul de tineri șomeri cu vârsta cuprinsă între 15 și 24 ani. 

2. Alocația corespunzătoare fiecărei regiuni eligibile se calculează pe baza raportului dintre numărul de tineri șomeri din regiunea eligibilă și numărul total de tineri șomeri menționați la punctul 1 din toate regiunile eligibile.

3. Alocația corespunzătoare fiecărui stat membru este suma alocațiilor corespunzătoare fiecărei dintre regiunile sale eligibile. '

II. Alocațiile specifice pentru inițiativa privind ocuparea forței de muncă în rândul tinerilor nu sunt luate în considerare în scopul aplicării plafonării normelor enunțate în anexa III bis în legătură cu alocarea resurselor globale.”
(10) în anexa V, în tabelul referitor la „condițiile tematice ex ante” se introduce următorul rând:

	
	'8.6. Integrarea durabilă pe piața muncii a tinerilor în vârstă de 15-24 de ani care nu dețin loc de muncă, nu urmează studii sau nu beneficiază de formare profesională: 

Existența unui cadru politic strategic cuprinzător pentru atingerea obiectivelor pachetului de măsuri privind ocuparea forței de muncă în rândul tinerilor și în special pentru stabilirea unui sistem de garanție pentru tineret în conformitate cu Recomandarea Consiliului din [xxx]
	–
Pentru atingerea obiectivelor pachetului de măsuri privind ocuparea forței de muncă în rândul tinerilor și, în special, pentru stabilirea unui sistem de garanție pentru tineret, în conformitate cu Recomandarea Consiliului din [xxx], există un cadru politic strategic cuprinzător care: 

–
se bazează pe dovezi care măsoară rezultatele pentru tinerii în vârstă de 15-24 de ani care nu dețin loc de muncă, nu urmează studii sau nu beneficiază de formare profesională: 

- prevede un sistem pentru colectarea și analizarea datelor și informațiilor privind sistemul de garanție pentru tineri la nivelurile relevante care oferă o bază de date suficientă pentru elaborarea unor politici specifice și monitorizează evoluțiile, cu evaluări contrafactuale, ori de câte ori este posibil 

–
identifică autoritatea publică relevantă responsabilă de înființarea și gestionarea sistemului de garanție pentru tineret și de coordonarea parteneriatelor la toate nivelurile și în toate sectoarele;

–
implică toate părțile interesate care sunt relevante în abordarea șomajului în rândul tinerilor;

–
se bazează pe o intervenție și o activare timpurie;

–
cuprinde măsuri de sprijin pentru integrarea pe piața muncii, inclusiv măsuri de îmbunătățire a competențelor și măsurile legate de piața forței de muncă. '

